Nordjyllands Beredskab blev natten til lørdag kort efter klokken 5 kaldt ud til en bygningsbrand på Mytevej i Kongerslev. Det oplyser beredskabet på Twitter. Første melding lød på brand på et værelse værelse og kraftig røgudvikling, hvorfor der blev indsat røgdykkere til at slukke branden. Klokken 6.18 kunne Nordjyllands Beredskab melde på Twitter, at branden var slukket, og at skadeservice tog over i huset. Nordjyllands Politi oplyser, at alle i huset kom ud fra branden.

Opsummering:
Beredskabet rykkede lørdag nat ud til brand i et privat hus i Kongerslev.